সাত দশক পর ২০১৭ খ্রিষ্টাব্দে এসে সাহিত্য-শিল্প-সংস্কৃতিবিষয়ক পত্রিকা কালি ও কলমের উদ্যোগে প্রগতি সাহিত্য সম্মেলনের মতোই প্রকৃতপক্ষে স্মৃতিচারণযোগ্য আরেকটি বড় সাহিত্য সম্মেলন হয়ে গেল সিলেটে, যেখানে বাংলাদেশ, ভারত ও নেপাল – এই তিন দেশের প্রখ্যাত লেখকরা অংশ নিয়েছেন। গত ২৪ থেকে ২৬ ফেব্রুয়ারি অনুষ্ঠিত তিন দিনব্যাপী এ-আয়োজনে লেখকরা অংশ নিয়ে চিত্রকলা, নাটক, কথাসাহিত্য, চলচ্চিত্র, কবিতা, লোকসাহিত্য এবং সমকালীন বাংলা সাহিত্যের বিবর্তনসহ নানা বিষয়ে গুরুত্বপূর্ণ মতামত রাখেন।